CELEX: 32019D1328
Language: et
Date: 2019-02-18 00:00:00
Title: Nõukogu otsus (ÜVJP) 2019/1328, 18. veebruar 2019, Euroopa Liidu ja Jordaania Hašimiidi Kuningriigi vahelise lepingu (millega määratakse kindlaks Jordaania Hašimiidi Kuningriigi osalemise raamistik Euroopa Liidu kriisiohjeoperatsioonides) allkirjastamise ja sõlmimise kohta

7.8.2019   
               
               
                  ET
               
               
                  Euroopa Liidu Teataja
               
               
                  L 207/1
               
            
         NÕUKOGU OTSUS (ÜVJP) 2019/1328,
         18. veebruar 2019,
         Euroopa Liidu ja Jordaania Hašimiidi Kuningriigi vahelise lepingu (millega määratakse kindlaks Jordaania Hašimiidi Kuningriigi osalemise raamistik Euroopa Liidu kriisiohjeoperatsioonides) allkirjastamise ja sõlmimise kohta
         EUROOPA LIIDU NÕUKOGU,
         võttes arvesse Euroopa Liidu lepingut, eriti selle artiklit 37 koostoimes Euroopa Liidu toimimise lepingu artikli 218 lõigetega 5 ja 6,
         võttes arvesse liidu välisasjade ja julgeolekupoliitika kõrge esindaja ettepanekut
         ning arvestades järgmist:
         
                     (1)
                  
                  
                     Nõukogu kiitis 13. novembril 2017 heaks otsuse, millega antakse luba alustada läbirääkimisi Jordaania Hašimiidi Kuningriigiga sõlmitava lepingu üle, millega määratakse kindlaks Jordaania Hašimiidi Kuningriigi osalemise raamistik liidu kriisiohjamisoperatsioonides, vastavalt Euroopa Liidu lepingu (ELi leping) artiklile 37 ning Euroopa Liidu toimimise lepingu (ELi toimimise leping) artiklis 218 sätestatud menetluse kohaselt, võttes aluseks nõukogu poolt 23. veebruaril 2004 heaks kiidetud osalemise raamistikku käsitleva näidislepingu teksti, mida vajaduse korral ajakohastatakse vastavalt edaspidi kokkulepitavatele muudatustele.
                  
               
                     (2)
                  
                  
                     Pärast seda pidas liidu välisasjade ja julgeolekupoliitika kõrge esindaja läbirääkimisi Euroopa Liidu ja Jordaania Hašimiidi Kuningriigi vahelise lepingu üle, millega määratakse kindlaks Jordaania Hašimiidi Kuningriigi osalemise raamistik Euroopa Liidu kriisiohjeoperatsioonides („leping“).
                  
               
                     (3)
                  
                  
                     Leping tuleks heaks kiita,
                  
               ON VASTU VÕTNUD KÄESOLEVA OTSUSE:
         
            Artikkel 1
            Euroopa Liidu ja Jordaania Hašimiidi Kuningriigi vaheline leping, millega määratakse kindlaks Jordaania Hašimiidi Kuningriigi osalemise raamistik Euroopa Liidu kriisiohjeoperatsioonides, kiidetakse liidu nimel heaks.
            Lepingu tekst on lisatud käesolevale otsusele.
         
         
            Artikkel 2
            Nõukogu eesistujal on õigus määrata isik(ud), kes on volitatud lepingule alla kirjutama, et see liidu suhtes siduvaks muuta.
         
         
            Artikkel 3
            Nõukogu eesistuja esitab liidu nimel lepingu artikli 17 lõikes 1 sätestatud teate (1).
         
         
            Artikkel 4
            Käesolev otsus jõustub selle vastuvõtmise päeval.
         
         
            Brüssel, 18. veebruar 2019
            
               
                  Nõukogu nimel
               
               
                  eesistuja
               
               F. MOGHERINI
            
         
         
            (1)  Nõukogu peasekretariaat avaldab lepingu jõustumise kuupäeva Euroopa Liidu Teatajas.